**ΕΛΛΗΝΙΚΗ ΔΗΜΟΚΡΑΤΙΑ Ιθάκη, 23/05/2023**

**ΠΕΡΙΦΕΡΕΙΑ ΙΟΝΙΩΝ ΝΗΣΩΝ Αρ.Πρωτ: 2415**

**ΝΟΜΟΣ ΚΕΦΑΛΛΗΝΙΑΣ**

**ΔΗΜΟΣ ΙΘΑΚΗΣ**

**Δ/ΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΥΠΗΡΕΣΙΑ ΕΣΟΔΩΝ**

**ΠΛΑΤΕΙΑ ΕΘΝ. ΑΝΤΙΣΤΑΣΗΣ, ΒΑΘΥ**

**Αρμ.: Ι. Θωμά**

**Τηλ:267033481**

**ΠΕΡΙΛΗΨΗ ΔΙΑΚΗΡΥΞΗΣ**

**ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Ο Δήμαρχος Ιθάκης** προκηρύσσει ανοικτή, προφορική και πλειοδοτική δημοπρασία για την παραχώρηση απλής χρήσης του αιγιαλού και της παραλίας έναντι ανταλλάγματος για την άσκηση δραστηριοτήτων που εξυπηρετούν τους λουόμενους ( καθίσματα, ομπρέλες, καντίνα, κ.λ.π.) Η παραχώρηση θα γίνει για τα έτη 2023-2025.

Ο καθορισμός των παραλιών και των τιμών εκκίνησης έγινε με την αρ.46/2023 απόφαση του Δημοτικού Συμβουλίου Ιθάκης, οι όροι της διακήρυξης καταρτίστηκαν με την αρ.53/22-05-2023 απόφαση της Οικονομικής Επιτροπής. **Η δημοπρασία είναι πλειοδοτική, φανερή και προφορική** και θα διεξαχθεί σύμφωνα με τις διατάξεις του Π.Δ/τος 270/81 **την Τρίτη 06 Ιουνίου 2023 στο Δημοτικό κατάστημα (Σπ. Ράζου 138) ενώπιον της Επιτροπής** διενέργειας δημοπρασιών, η οποία ορίστηκε με την αρ.13/2023 απόφαση του Δημοτικού Συμβουλίου του Δήμου Ιθάκης και η οποία θα συντάξει το πρακτικό της δημοπρασίας. Η κατάθεση των δικαιολογητικών θα γίνεται ενώπιον της Επιτροπής Διεξαγωγής Δημοπρασιών από ώρα 10:00 π.μ. έως 10:30 π.μ. και η υποβολή των οικονομικών προσφορών θα ξεκινήσει στις 11:00 π.μ. Η **εγγύηση συμμετοχής στη δημοπρασία ορίζεται στο 20% της τιμής εκκίνησης για κάθε θέση.**

**Ο τελευταίος πλειοδότης υποχρεούται** να παρουσιάσει **αξιόχρεο εγγυητή**, ο οποίος θα υπογράψει τα πρακτικά της δημοπρασίας και θα ευθύνεται εξ ολοκλήρου με αυτόν για την εκπλήρωση των όρων της σύμβασης. Επίσης υποχρεούται εντός δέκα (10) ημερών από την κοινοποίηση (με αποδεικτικό παραλαβής) της κατακύρωσης της δημοπρασίας από την Υπηρεσία να προσέλθει με τον εγγυητή του για την υπογραφή της σύμβασης παραχώρησης.

**Οι όροι και οι προϋποθέσεις συμμετοχής αναφέρονται** αναλυτικά στην αρ.πρωτ.1969/2023 διακήρυξη της δημοπρασίας για την οποία πληροφορίες και αντίγραφα παρέχονται τις εργάσιμες ημέρες από το γραφείο Εσόδων του Δημοτικού καταστήματος του Δήμου Ιθάκης στη διεύθυνση Πλατεία Εθνικής Αντίστασης στο Βαθύ.

**Ο ΔΗΜΑΡΧΟΣ ΙΘΑΚΗΣ**

**ΔΙΟΝΥΣΙΟΣ ΓΕΡ. ΣΤΑΝΙΤΣΑΣ**

**Να δημοσιευτεί:**

1. **Στη ΔΙΑΥΓΕΙΑ**
2. **Στην ιστοσελίδα του Δήμου Ιθάκης**
3. **Να τοιχοκολληθεί σε όλα τα Δημοτικά Καταστήματα**
4. **Σε ημερήσια εφημερίδα του Νομού Κεφαλληνίας**